Diari Oficial de la Generalitat Valenciana


Sumari del DOGV 8532, del 18-04-2019 (2019/2937)

Notificació de la sentència dictada en el judici verbal número 556/2018.
------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2937


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 556/2018. [2019/2937]  
Ana Isabel Galiana Lara, lletrada de l'Administració de justícia del Jutjat de Primera Instància número 4 de Benidorm, fa saber que, en virtut de l'acordat en les actuacions de referència, i de conformitat amb el que es disposa en els articles 156.4 i 164 de la Llei d'enjudiciament civil, pel present edicte es procedeix a notificar la sentència de data 13 de febrer de 2019 a Lisan Gallardo Ginel, Ramón Gallardo Samblas i Calisra, SLU, conforme a la següent:  
  
«María Martínez-Moya Fernández, magistrada titular del Jutjat de Primera Instància número 4 d'aquesta ciutat, he vist les presents actuacions de judici verbal, tramitades en aquest jutjat amb el número 556/2018 a instàncies d'Avenida Arévalo, SL, representada per la procuradora Matilde Galiana Sanchis i defensada per Julián Senovilla Sainz, contra Calisra, SLU, Lisan Gallardo Ginel i Ramón Gallardo Samblas, tots en situació de rebel·lia processal, que té per objecte la reclamació de quantitat deguda en concepte de rendes de lloguer.  
Dispositiva  
Estime íntegrament la demanda interposada per la procuradora Matilde Galiana Sanchis, en nom i representació d'Avenida Arévalo, SL, i condemne Calisra, SLU, Lisán Gallardo Ginel i Ramón Gallardo Samblas, amb caràcter solidari, al pagament a la part demandant de la quantitat de cinquanta-quatre mil cinc-cents euros (54.500 ?), així com als interessos legals corresponents des de la data de presentació de la demanda fins al complet pagament i a l'abonament de les costes processals.  
Aquesta resolució no és ferma i contra aquesta es pot interposar directament recurs d'apel·lació, que haurà de ser interposat en el termini de 20 dies hàbils comptats des de l'endemà de la notificació de la present resolució, a través d'escrit presentat en aquest jutjat en la forma prevista en l'article 458 de la Llei d'enjudiciament civil, perquè l'Audiència Provincial d'Alacant en prenga coneixement i dicte sentència.  
De conformitat amb la disposició addicional quinzena de la Llei orgànica del poder judicial, per a la interposició de recurs d'apel·lació contra aquest acte cal la constitució prèvia d'un depòsit de 50 euros en el compte de depòsits i consignacions d'aquest jutjat, el qual haurà d'estar efectuat al temps de la interposició d'aquest i acreditar-se oportunament, sense que pertoque l'admissió a tràmit de cap recurs el depòsit del qual no estiga constituït.  
Aquesta és la meua sentència, de la qual s'unirà un certificat a les actuacions, definitivament jutjant en primera instància, que pronuncie, mane i signe.»  
  
Publicació. Signada l'anterior sentència, es lliura en aquesta Secretaria per a la seua notificació i se'n dona publicitat de forma legal; s'expedeix una certificació literal d'aquesta per a unir-la a les actuacions. En done fe.  
  
I perquè servisca de notificació a Lisan Gallardo Ginel, Ramón Gallardo Samblas i Calisra, SLU, expedisc el present edicte.  
  
Benidorm, 21 de març de 2019.- La lletrada de l'Administració de justícia: Ana Isabel Galiana Lara.